  Туспуктэм: Руслан Нуриахметов Майя Бывальцева Вуоно шутэтскон нуналъёсы Удмуртиын температура кӧня ке лэзькоз, но кемалы ик ӧвӧл. Со сярысь улосвыл Гидрометцентрлэн пресс-службаез ивортӥз. Кӧснуналэ, 11-тӥ шуркынмонэ, зор но кот лымы усёз, уй-нунал ӵоже +1…+4 градус возиськоз. Арнянуналэ, 12-тӥ шуркынмонэ, куазь кӧс луоз шуыса чаклало. Уйин температура 0…-3 градусозь лэзькоз, нуназе 0…+2 градуслэсь вылӥе уз ӝутскы. Вордӥськонэ ӵуканлы элькунэ циклон вуоз, со мускыт но тӧло куазез ваёз. Кема дыр ӵоже кот лымы усёз, зорен воштӥськоз. Тӧл секундскын 8-13 метре пельтоз. Уйин 0…-3, нуназе +1…+4 градус луоз. Нырысь-валысь чакланъёсъя, пуксёнэ, 13-тӥ шуркынмонэ, температура пумен ӝутскоз. Тегъёс: Удмуртия куазь Гидрометцентр  